Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 304

(30) A csoportmentesítési rendelet 2. cikkének (3) bekezdése a hatálya alá vonja azokat a vertikális megállapodásokat, amelyek bizonyos rendelkezéseket tartalmaznak a szellemi tulajdonjogoknak a vevõre történõ átruházása vagy használat engedélyezése tárgyában, és így kizárja a csoportmentesítési rendelet hatálya alól a többi, szellemi tulajdonjogokkal kapcsolatos rendelkezést tartalmazó, vertikális megállapodást. A csoportmentesítési rendelet akkor alkalmazható a szellemi tulajdonjogokra vonatkozó rendelkezéseket tartalmazó vertikális megállapodásokra, ha öt feltétel teljesül: — A szellemi tulajdonjogokra vonatkozó rendelkezésnek egy vertikális megállapodás részének kell lennie, azaz olyan megállapodásé, amely arra nézve tartalmaz feltételeket, hogy a felek hogyan szerezhetnek be, értékesíthetnek, vagy viszonteladóként értékesíthetnek bizonyos árukat vagy szolgáltatásokat. — A szellemi tulajdonjogot a vevõre ruházzák át, vagy õ kap használati jogot. — A szellemi tulajdonjogra vonatkozó rendelkezés nem lehet a megállapodás elsõdleges célja. — A szellemi tulajdonjogra vonatkozó rendelkezésnek közvetlenül kapcsolódnia kell az áruknak vagy szolgáltatásoknak a vevõ, illetve annak vásárlói általi használatához, értékesítéséhez vagy viszonteladóként történõ értékesítéséhez. Franchise esetén, ha a szellemi tulajdonjog hasznosításának célja a marketing, az árukat vagy szolgáltatásokat a master (elsõdleges) franchise-átvevõ vagy a franchiseátvevõk forgalmazzák. — A szellemi tulajdonjogra vonatkozó rendelkezések — a szerzõdés szerinti áruk vagy szolgáltatások tekintetében — nem tartalmazhatnak olyan versenykorlátozásokat, amelyeknek célja vagy hatása megegyezik az olyan vertikális korlátozásokéval, amelyek nem élveznek mentességet a csoportmentesítési rendelet alapján.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes